CELEX: 32016D1873
Language: et
Date: 2016-10-10 00:00:00
Title: Nõukogu otsus (EL) 2016/1873, 10. oktoober 2016, Euroopa Liidu ning Ladina-Ameerika ja Kariibi piirkonna rahvusvahelise sihtasutuse asutamislepingu Euroopa Liidu nimel allkirjastamise kohta

22.10.2016   
            
            
               ET
            
            
               Euroopa Liidu Teataja
            
            
               L 288/1
            
         NÕUKOGU OTSUS (EL) 2016/1873,
   10. oktoober 2016,
   Euroopa Liidu ning Ladina-Ameerika ja Kariibi piirkonna rahvusvahelise sihtasutuse asutamislepingu Euroopa Liidu nimel allkirjastamise kohta
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 37,
   võttes arvesse Euroopa Liidu toimimise lepingut, eriti selle artikli 209 lõiget 2 ja artikli 212 lõiget 1 koostoimes artikli 218 lõikega 5 ja artikli 218 lõike 8 teise lõiguga,
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu andis 23. märtsil 2012 komisjonile loa alustada Euroopa Liidu (EL) ja selle liikmesriikide ning Ladina-Ameerika ja Kariibi piirkonna riikide vahel läbirääkimisi ELi ning Ladina-Ameerika ja Kariibi piirkonna sihtasutuse rahvusvahelise organisatsioonina loomist käsitleva rahvusvahelise lepingu sõlmimise üle.
            
         
               (2)
            
            
               Läbirääkimised ELi ning Ladina-Ameerika ja Kariibi piirkonna rahvusvahelise sihtasutuse asutamislepingu (edaspidi „leping“) üle jõudsid edukalt lõpule 29. jaanuaril 2015.
            
         
               (3)
            
            
               Lepinguga asutatakse ELi ning Ladina-Ameerika ja Kariibi piirkonna sihtasutus rahvusvahelise organisatsioonina, millel on rahvusvahelise avaliku õiguse kohaselt juriidilise isiku staatus.
            
         
               (4)
            
            
               Lepingule tuleks liidu nimel alla kirjutada, eeldusel et see hiljem sõlmitakse.
            
         
               (5)
            
            
               Tegutsedes ELi ning Ladina-Ameerika ja Kariibi piirkonna sihtasutuse raames, peaksid liit ja selle liikmesriigid kooskõlastama oma seisukohad vastavalt aluslepingutele ja lojaalse koostöö põhimõttele,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu ning Ladina-Ameerika ja Kariibi piirkonna rahvusvahelise sihtasutuse asutamislepingu liidu nimel allkirjastamiseks antakse luba, eeldusel et nimetatud leping sõlmitakse.
   Artikkel 2
   Nõukogu eesistujal on õigus määrata isiku(d), kes on volitatud liidu nimel lepingule alla kirjutama.
   Artikkel 3
   Käesolev otsus jõustub järgmisel päeval pärast selle vastuvõtmist.
   
      Luxembourg, 10. oktoober 2016
      
         
            Nõukogu nimel
         
         
            eesistuja
         
         G. MATEČNÁ